**Pozvanie pre prezidenta Slovenskej republiky k 60. výročiu založenia záhradkárskej organizácie v Rosine**

**Vážený pán prezident Slovenskej republiky Peter Pellegrini**

 Úvodom nášho listu Vás srdečne pozdravujeme a želáme veľa zdravia a úspechov v osobnom a profesionálnom živote. Veľmi si vážime ľudí, ktorí svojou prácou, svojimi činmi a morálnymi kvalitami prispeli k rozvoju našej vlasti. Použijem v tomto liste Vaše myšlienky, že musíme hľadať dobro v ľuďoch, nachádzať spoločné hodnotové znaky, ako sú hrdosť na svoju krajinu, organizáciu, obetavosť ale aj schopnosť svojou prácou prispieť k rozvoju vlastnej organizácie.

 Sme záhradkárska organizácia so sídlom v obci Rosina v okrese Žilina, ktorá vznikla 9.7.1965 pod názvom Československý ovocinársky a záhradkársky zväz, základná organizácia Rosina. Dúfam, že nie je príliš odvážna myšlienka, keby ste nás poctili Vašou prítomnosťou na 60 - tom výročí, ktoré sa uskutoční dňa 20. septembra 2025 o 14. hodine v kultúrnom dome Rosina.

 Sme záhradkárska organizácia, ktorá sa snaží dávať do popredia zdravé životné prostredie a propagovať širokej verejnosti záhradkársku činnosť. Verím, že naša práca je prínosom, ako aj inšpiráciou pre záhradkárske, ale aj iné organizácie v našej vlasti. Symbolom našej organizácie je jedinečná zástava, na ktorú sme všetci veľmi hrdí, vznikla svojpomocne a pripomína našu históriu a je výrazným odkazom pre ďalšie generácie. Keďže si vážime prácu aj záhradkárov, ktorí už nie sú medzi nami, našim poďakovaním je výsadba pamätného stromu Ľaliovníka tulipánokvetého a vydanie knihy o histórii aj súčasnosti našej organizácie. Pokiaľ by ste si našiel chvíľku času, s našou prácou sa môžete oboznámiť v prehliadači Google - záhradkári.rosina.sk

 Vážený pán prezident Slovenskej republiky. Keďže sa blíži aj Vaše životné jubileum, dovolíme si Vám z celého srdca zaželať hlavne pevné zdravie, aby sa Vám naplnili všetky priania, túžby, predsavzatia a aby ste sa neustále tešil z ich prítomnosti.

S úctou : Jaroslav Lysík, predseda ZO SZZ Rosina

Kontaktná adresa ZO SZZ : Jaroslav Lysík, Rosina 417, 013 22 Rosina

Konajúci v mene výboru výboru ZO SZZ Rosina

Kontakt : 0917960218, e-mail : lysik.j@gmail.com